Nils Ole Oftebro

**Nils Ole Oftebro** (født 1944) er en norsk skuespiller.

## Karriere
Oftebro kom inn på Statens teaterskole i 1965, sammen med blant andre Ane Hoel, Knut Husebø og Katja Medbøe. Han ble ansatt ved Det norske teatret i 1968. Han var ansatt ved Fjernsynsteatret fra 1969 til 1971 og i perioden 1982 til 1984. Til Nationaltheatret kom han i 1971. I 1987 ble han kunstnerisk leder for Torshovteatret.

I perioden fra oktober 1968 til april 2006 hadde Oftebro gitt liv til 105 roller. Han har spilt i en rekke filmer, og har ved flere anledninger vært programleder på TV, som *[[Fangene på fortet]]* og *[[Robinsonekspedisjonen]]*.

## Friluftskuespill
I 1968 deltok Oftebro for første gang på Stiklestad i Spelet om Heilag Olav. Han spilte kongen første gang i 1974, deretter i 1975, 1976, 1991, 1992, 1993 og 1995. Han har også hatt rollen som bonden på Sul.

Nils Ole Oftebro var i 2007 og i 2009 med i Steigen sagaspill i Steigen i Nordland. Der spilte han en av hovedrollene som kong Sigar, en hard vikinghøvding. Oftebro måtte da snakke steigendialekt. I 2009 var hans kone Anette Hoff med i samme oppsetting som kongens søster Ulvhild.

Nils Ole Oftebro var regissør for «Spelet om St. Hallvard» på Gilhus i Lier, og hadde dessuten en liten rolle i oppsetningen, som hadde premiere 13. august 2008.

Siden 2012 har han hatt rollen som høvding i vikingmusikalen Herøyspelet.

I 2013 hadde Nils Ole Oftebro rollen som Jakob Aasan i Friluftsteateret i skuespillet *Den siste Viking*, som er basert på Johan Bojers roman med samme navn. 

## Priser
Oftebro ble tildelt Amandaprisen i 1986 i klassen beste mannlige hovedrolle for rollen som konemishandleren Johan i Fjernsynsteatrets oppsetting *[[Du kan da ikke bare gå]]*, og i Amandaprisen i 1998 i klassen beste birolle for *[[Thranes metode (film)|Thranes metode]]*. Videre fikk han Kritikerprisen i 1990 og Stiklestadprisen i 1998. I 2003 ble han kåret til Årets lydbokstemme. I 2006 ble han tildelt Heddaprisen for beste mannlige birolle i «Et spansk stykke». Han har også vært nominert til Amandaprisen 1989 for *[[Fugleelskerne (TV-film)|Fugleelskerne]]* og Amandaprisen 1994 for *[[Du pappa...]]*, begge i klassen beste mannlige hovedrolle. Han og Renate Reinsve ble i 2024 hedret med hver sin stein på Haugesund Walk of Fame.

I 2024 ble han også utnevnt til æresmedlem av Norsk Skuespillerforbund.

## Privatliv
Oftebro er gift med skuespilleren Anette Hoff, og de har sønnen Jonas Hoff Oftebro sammen. Nils Ole Oftebro var tidligere gift med Kaja Korsvold og har to barn med henne; en av dem er skuespilleren Jakob Oftebro.

Nils Ole Oftebro stiller på tredjeplass på stortingsvalglista til partiet Fred og Rettferdighet i Oslo ved stortingsvalget i 2025.

## Filmografi

### Filmografi (utvalg)
* 1975: *[[Fru Inger til Østråt (film)|Fru Inger til Østråt]]*
* 1976: *[[Kjære Maren]]*
* 1978: *[[Operasjon Cobra (film)|Operasjon Cobra]]*
* 1979: *[[Rallarblod]]*
* 1985: *[[Adjø solidaritet]]*
* 1985: *[[Du kan da ikke bare gå]]* (TV-film)
* 1989: *[[Dykket]]*
* 1993: *[[Secondløitnanten]]*
* 1993: *[[Du Pappa]]*
* 1995: *[[Farlig farvann]]*
* 1997: *[[Salige er de som tørster]]*
* 1998: *[[Thranes metode (film)|Thranes metode]]*
* 1999: *[[Olsenbandens siste stikk]]*
* 2009: *Over gaden under vandet*
* 2010: *[[Den unge Fleksnes]]*
* 2018: *[[Los Bando]]*
* 2021: *[[I onde dager]]*

### Norsk stemme
* *[[Bambi]]* – Storfyrste/Skogens konge
* *[[Todd og Copper: To gode venner]] – Copper
* *Oliver og gjengen* – Roscoe
* *Rock-A-Doodle* – Baron Natt
* *Aladdin* – Jafar
* *Jafar vender tilbake* – Jafar
* *Langbein og sønn* – [[Svarte-Petter]]
* *En langbeint film* – Svarte-Petter
* *Aladdin og røvernes konge* – Sa'Luk
* *Herkules* – [[Hades]]
* *Toy Story 2* – Stinke-Petter
* *Det magiske sverdet*
* *En ekstremt langbeint film* – Svarte-Petter
* *Disneys Musehus* – Svarte-Petter
* *Asterix erobrer Amerika* – Lucullus
* *Asterix og vikingene* – Oceanonix
* ** – Hermetix
* ** – Hermetix
* *Donkey Kong* – Kong K.Rool
* *Det summer rundt Maggie -* George
* *Boog & Elliot – Gutta på Skauen* – Ian
* *Over hekken* – Vincent
* *Bambi 2* – Storfyrste/Skogens konge
* *Villdyr* – Kazar
* *Nedenom og hjem igjen* – Von Padda
* *Værlamper og den mystiske øya* – Fuscus
* *Happy Feet* – Noah den eldre
* *Madagaskar 2 –* Zuba
* *Den fantastiske Mikkel Rev* – Bean
* *Det regner kjøttboller* – Tim Lockwood
* *Det regner kjøttboller 2* – Tim Lockwood
* *To på rømmen* – Vaktkommandør
* *Lille speil på veggen der*
* *Ben 10: Alien Force* – Professor Paradox, Cannonbolt
* *Det elleville nøttekuppet* – Grevlingen
* *Rio 2* – Eduardo
* *Big Hero 6* – Robert Callaghan / Yokai
* *Kung Fu Panda 3* – Kai
* *Zootropolis* – Finnick
* *Coco* – Chicharrón
* *Løvenes konge* – Mufasa
* *Gruffalo* – Gruffalo
* *Lille Gruffalo* – Gruffalo

== Fjernsynsteatret ==
Listet opp etter premiereår:
* 1970 *Pelikanen* (August Strindberg) – Sønnen
* 1970 *Småborgerbryllup* (Bertold Brecht) – Den unge mannen
* 1970 *Frakt under havet* (Arthur Miller) – Rodolpho
* 1970 *Selma Brøter* (Sigrid Undset) – Stener
* 1971 *Erasmus Montanus* (Ludvig Holberg) – Erasmus
* 1971 *Symptomer* (Sverre Udnæs) – Chris
* 1972 *En folkefiende* (Henrik Ibsen) – Horster
* 1972 *Hjem* (David Storey) – Alfred
* 1973 *Vildanden* (Henrik Ibsen) – Molvik
* 1975 *Antigone* (Sofokles) – Haimon
* 1976 *Løperne* – Treneren
* 1976 *Tilstanden* (Andersson/Bratt) – Holger
* 1977 *Gruer-saken* (Arild Kolstad) – Arvid Svendsen
* 1979 *Grenseland (serie)* (basert på en romanserie av [[Sigurd Evensmo]]) – Konrad
* 1980 *Vesla* ([[Erling Pedersen]]) – Rolf
* 1983 *Semmelweis* (skuespill av [[Jens Bjørneboe]]) – Professor Semmelweis
* 1985 *Innbrakt* (Barrie Keeffe) – Sean McCoin
* 1985 *Kong Lear* (skuespill av [[William Shakespeare]]) – Kent
* 1985 *Du kan da ikke bare gå...* (Margaret Johansen) – Johan
* 1989 *Fugleelskerne* (Jens Bjørneboe) –

== Andre TV-opptredener ==
* 1979 *Ridder Runde og hans kamp mot drager og baroner* – Ridder Grim Krafting/Baron Bollegru
* 1981 *Spøkelsesbussen* – Bussjåfør
* 1982 *Brødrene Dal og spektralsteinene* – Ånden i lampen
* 1985 *The Last Place on Earth* – Lt. Nilsen
* 1985 *Kong Lear*
* 1986 *Dødelig spøk* – Olav  Morvik
* 1988 *Borgen skole* – Ottesen
* 1993 *Fortuna* – Maskinmester Steffensen
* 1994 *Brødrene Dal og legenden om Atlant-is*
* 1998–1999 *Mandagsklubben* (fast paneldeltaker)
* 1998 *Blodsbånd* – Kristian Fladen
* 1999 *Jul i Blåfjell* – Ekko' Ekko
* 1999 *Hotel Cæsar* – Terje Ryen
* 2005 *Ved kongens bord* – Tor Olav Jonsrud
* 2005 *Tjuefjerde* – Julenisse
* 2007 *Torpedo* – Leif
* 2008 *Hotel Cæsar* – Viggo Hauge
* 2010 *Den unge Fleksnes* – Dr. Døvigen
* 2012 *Hellfjord* – Fiks
* 2014 *Mammon* – Frank Mathiesen
* 2014 *Det tredje øyet* – Politisjefen
* 2021–2022 *Pørni*

=== Programleder ===
* 1994–1996 og 1999–2000 *Fangene på fortet*
* 1999 *Robinsonekspedisjonen*
* 2000 *Det perfekte kupp*

== Videospill, norsk stemme ==
* 2008 *The Legend of Spyro: Dawn of the Dragon* – Ignitus
* 2016 *Ratchet & Clank* (2016) – Grimroth
* 2018 *Spyro Reignited Trilogy* – Moneybags

== Lydbøker ==

* *Den lille prinsen* av [[Antoine de Saint-Exupéry]]
* *Farlig midtsommer* av [[Tove Jansson]]
* *Frihetens øyeblikk* av [[Jens Bjørneboe]]
* *En verdensomseiling under havet* av [[Jules Verne]]
* *Kruttårnet* av Jens Bjørneboe
* *Lille tambur*
* *Mord på Nilen* av [[Agatha Christie]]
* *Sofies verden*
* *Stillheten* av Jens Bjørneboe
* *Trollmannens hatt* av Tove Jansson
* *Jeg, Robot: Stålgrottene*
* *Sort Messe* av [[John Dickson Carr]]
* *Hans Von Luck – Rommels pansergeneral*
* *Den glemte soldat*
* *Blücher*
* *Den onde vilje* av Jens Bjørneboe
* *Kongens nei*
* *Varsleren''

## Referanser


## Eksterne lenker
*